АҞӘА, абҵара 7 - Sputnik. Адемократиатә партиаҟынтәи акандидат Џьо Баиден аҳәамҭа ҟаиҵеит Еиду Америкатәи аштатқәа рхадас далырхит ҳәа, абри атәы аанацҳауеит РИА Новости.
Уи аԥхьа америкатәи амассатә информациа ахархәагақәа адырра ҟарҵахьан атәыла ахадас адемократ далхуп ҳәа.
"Сара даара ҳаҭыр ду ақәысҵоит америкаа рхадас сыгәра ганы сахьалырхыз", - иҳәеит Баиден.
Иара иазгәеиҭеит сынтәатәи алхрақәа раан еиԥш ауаа хыԥхьаӡара рацәала алхрақәа рҿы рыбжьы рҭиуа ишыҟамлацыз.
"Алхратә кампаниа анхыркәшахалак, агәынамӡарақәеи, агәыԥжәарақәеи, аҳәынҵәеиқәтәареи ҳарҟәаҵны, ҳҽеидаҳкылароуп, милаҭк злаҳакәу ала", - иҳәеит инаҵшьны Баиден.
ЕАА рхада иалхрақәа мҩаԥысит аҩаша, абҵара 3 рзы. Аиааиразы аибарххара еиҳарак изыбжьаз ҩыџьа акандидатцәа роуп - Ареспубликатә партиа ахаҭарнак, уажәтәи Америка ахада Дональд Трампи уаанӡа ахада ихаҭыԥуаҩс иҟаз, адемократ Џьо Баидени.
Иара убас шәаԥхьар ҟалоит:
Аҩӡԥҳа Америка апрезидент иалхрақәа рзы: ирыцклаԥшуа рацәаҩуп
АҞӘА, лаҵара 6 - Sputnik. Апроект "Ԥсра зқәым архәҭа онлаин" ҩышықәса ирықәуп имҩаԥысуеижьҭеи. Азыҳәақәа рыдкылара иалагеит ҩымчыбжь раԥхьа. Ари аамҭа иалагӡаны уаанӡатәи 2,5 миллион анкета ирыцлеит даҽа 800 000 анкета.
Акциа адгылара арҭеит ааигәа зыԥсҭазаара иалҵыз СССР жәлар рартист, Урыстәыла ԥсра зқәым архәҭа ацхантәаҩ Васили Семион-иԥа Лановои иԥшәмаԥҳәыс Ирина Купченко, Урыстәыла жәлар рартист Олег Газманов, атеатри акинои рактиор Игор Петренко, ашәаҳәаҩ Полина Гагарина.
Ҵыԥх архәҭа ддырбон 20 мшы инареиҳаны. Сынтәа арбарақәа еихшахоит регионла.
Азхьаԥшра ду аҭахоит акибершәарҭадара, иара убасгьы ироуа азыҳәақәа рхылаԥшра. Арратә цәгьоуцәа архәҭатә колоннақәа ирыламшәарц аус руеит 12 000-ҩык амодераторцәа. Еизо аинформациа рацәа иахҟьаны уи агәаҭара аамҭа агоит.
Амодераторцәа иԥыркхьеит анацист цәгьоуцәа рфотосахьақәа архәҭа алашәара. Урҭ афотосахьақәа назышьҭыз рхаҭарақәа рзы ашәҟәқәа нашьҭуп Урыстәыла ашьаусҭҵааратә еилакы ахь. Сынтәа идырӷәӷәеит анацизм ареабилитациазы аҭакԥхықәра.
Ауснагӡатә иалагоит лаҵара 9 асааҭ 15:00 рзы.
Уи уахәаԥшыр ҟалоит апроект асаит аҿы, асоциалтә ҳақәа ВКонтакте, "Одноклассники" рҿы, ателеканалқәеи онлаин кинотеатрқәа ОККО, IVI.RU, MORE.TV ронлаин платформаҿи. Апроект аиҿкааҩ: ООД "Урыстәыла ԥсра зқәым архәҭа". Апроект апартнерцәа: ПАО Аҵәахбанк, Mail.ru Group, ВОД "Аиааира аволонтиорцәа".
АҞӘА, мшаԥы 5 - Sputnik. Урыстәыла аҳауа-космостә мчқәа аверталиотқәеи аҳаирпланқәеи Аиааира амш азтәи ауснагӡатәқәа рҳәаа иҭагӡаны аҽазыҟаҵарақәа мҩаԥыргеит. Абри атәы ааицҳауеит РИА Новости акорреспондент.
76 арратә ҳаиртә техника злахәыз авиациа апарадтә еишьҭагыла Ашҭа Ҟаԥшь иахыԥрааит. Аԥыррақәа мҩаԥысуан 180 - 550 метра аҩаӡараҿы, сааҭк ала 200 -550 километра аццакыра рыманы.
Раԥхьаӡа акәны сынтәа апарад аҳаиртә хәҭа аадыртуеит атранспорт верталиотқәа Ми-26, урҭ ирышьҭагылоуп авертолиотқәа Ми-8, Ми-35, Ка-52 аԥырратә гәыԥ "Беркуты" Ми-28Н рыла.
Аҽазыҟаҵарақәа хдыркәшеит аҳаирпланқәа МиГ-31К, Су-57, "Русские витязи" (Су-30СМ), "Стрижи" (МиГ-29).
Традициа ҳасабла аҵыхәан игылан ажәыларатә ҳаирпланқәа Су-25.
РИА Новости адыррақәа рыла аҽазыҟаҵара хада мҩаԥгахоит лаҵара 7 рзы.
Лаҵара 9 рзы апарад иалахәхоит 12 000-ҩык руаа, 190 ак арратә техника.
"Мшаԥымзеи ҳазҭагылоу лаҵарамзеи рзы аҭагылазаашьа хәыҷык аҽарцәгьеит. Иҳамоуп ашколқәа иҳаҩсыз амзазы классқәак ахьаркыз мчыбжьык–ҩымчыбжьа рыҩнуҵҟа. Ахәыҷқәеи арҵаҩцәеи рыбжьара иҟоуп аковид-чымазара злаҽыз. Иахьазы аҵара аминистрреи асанитартә епидемиологиатә станциеи рахь ашәҟы ҳашьҭит ҩымчыбжьа ирҭагӡаны Пицундатәи аҩбатәи ашколи Маҳадыртәи актәи ашколи рҿы аҵаратә процесс аанкылазарц аиҳабыратә классқәа рҟны, ҭыԥқәак рҿы алагарҭатә классқәа рҟынгьы. Пицундатәи аҩбатәи абжьаратә школ аҟны ааҩык арҵаҩцәа ачымазара ҿкы рымоуп, Маҳадыртәи ашкол аҟны - ԥшьҩык. Егьырҭ ашколқәа рҟны аҭагылазаашьа цәгьаӡам, макьана ҳабзиоуп", - лҳәеит Мадина Ажьиԥҳа.
Лара агәыӷра аалырԥшит ҳазҭоу амза 14 рзы еиԥш ичмазаҩхаз ргәы бзиахап ҳәа, ашколқәа рҟны аҵаратә процесс иацырҵартә аҭагылазаашьа ҭышәынтәалахап ҳәа. Ажьиԥҳа убасгьы илҳәеит иааиуа амзақәа рзы аҵаратә программа иахьӡоит ҳәа агәаанагара шрымоу, адистанциатә ҵаразы аԥышәа бзиа шрымоу, уи рхы иадырхәар шалшо.
Шәазыӡырҩы аудио.
Иара убас шәаԥхьар ҟалоит:
Хра злоу ахҭысқәа: Қәҭелиа аҵаратә процесс ахыркәшареи аԥышәарақәеи ирызкны